rejauldu/bengali-wikipedia huggingface dataset:
নাদিয়া বিনতে আমিন বাংলাদেশের নেত্রকোনা জেলার রাজনীতিবিদ যিনি দ্বাদশ জাতীয় সংসদের সংরক্ষিত মহিলা আসনের সাবেক সংসদ সদস্য।  ড. নাদিয়া বিনতে আমিন একজন বিশিষ্ট ব্যবসায়ী। তিনি বেস্ট লাইফ ইন্স্যুরেন্স লিমিটেডের ভাইস চেয়ারম্যান, নারী উদ্যোক্তা, সমাজকর্মী হিসেবে কাজ করে আসছেন। তার বাড়ি নেত্রকোনা জেলার পূর্বধলা উপজেলার ধলামুলগাঁও ইউনিয়নের বাশাটি গ্রামে।  তার পিতার নাম বীর মুক্তিযোদ্ধা মৃত এ এফ আমিনুল ইসলাম তারা মিয়া।  তিনি ১৯৮০ সালে ভিকারুননিসা নূন স্কুল এন্ড কলেজ থেকে এসএসসি, ১৯৮২ সালে হলি ক্রস কলেজ, ঢাকা থেকে এইচএসসি এবং ঢাকা বিশ্ববিদ্যালয়ের অধীনে ব্যাচেলর ডিগ্রি অর্জন করেন। তিনি ১৯৯০ সালে আইবিএ থেকে এমবিএ ডিগ্রি অর্জন করেন এবং আইবিএ থেকেই এমফিল ও ডক্টরেট ডিগ্রি লাভ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:দ্বাদশ জাতীয় সংসদ সদস্য
আরশাদুজ্জামান বাংলাদেশের বাগেরহাট জেলার রাজনীতিবিদ ও বাগেরহাট-৪ আসনের সাবেক সংসদ সদস্য।   প্রাথমিক জীবন  আরশাদুজ্জামান বাগেরহাট জেলায় জন্মগ্রহণ করেন।   রাজনৈতিক জীবন  আরশাদুজ্জামান ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে বাগেরহাট-৪ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাগেরহাট জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:বাগেরহাট জেলার ব্যক্তি
চিত্র  অযোগ্য ভুক্তিকারণ  যোগ্য   ৩১ আগস্ট:* ১৮৯৭ – চলচ্চিত্র প্রজেক্টরের অগ্রদূত কিনেটোস্কোপের পেটেন্ট থমাস এডিসন লাভ করেন।   ১৯৮২ – আগষ্ট চুক্তির দ্বিতীয় বর্ষপুর্তিতে; ৬৬ টি পোলিশ শহরে সরকার বিরোধী বিক্ষোভ হয়; যা পরবর্তীতে সলিডারিটি বাণিজ্য সংস্থা প্রতিষ্ঠিত করে।  ১৯৯৭ – ডায়না, তার সঙ্গী ডডি ফায়েদ, এবং তাদের গাড়িচালক হ্যানরী পল প্যারিসের পন্ট ডি আইআলমা টানেলে দ্রুতগতিতে গাড়ি চালানোর সময় দুর্ঘটনায় মৃত্যুবরণ করেন। এইডেন অব লিনডিসফার্নে (মৃত্যু ৬৫১) জোসেফাইন এসটি. পিয়েরে রুফিন (জন্ম ১৮৪২) সারা রামিরেজ (জন্ম ১৯৭৫)
উবুন্টু ফন্ট ফ্যামিলি একটি মুক্ত ট্রুটাইপ ভিত্তিক ফন্ট। আধুনিক হিউম্যনিস্ট ডিজাইন অনুযায়ী এটি তৈরী করা হয়েছে। লন্ডনভিত্তিক ফন্ট ডিজাইনিং প্রতিষ্ঠান ডেলটন ম্যাগ ক্যানোনিকাল লিমিটেড এর অর্থয়নে এটি তৈরী করেছে। সেপ্টেম্বর ২০১০ এর আগ পর্যন্ত নয় মাস ধরে এটি পরীক্ষামূলক পর্যায়ে ছিল। এর পরবর্তীতে এটি উবুন্টু ১০.১০ সংস্করণ থেকে উবুন্টু অপারেটিং সিস্টেম এর ডিফল্ট ফন্ট হিসাবে ব্যবহার শুরু হয়।New Ubuntu font lands in Maverick for all users  উবুন্টু ফন্ট লাইসেন্সের অধিনে এটি প্রকাশ করা হয়েছে।.ttf-ubuntu-font-family package in Ubuntu 10.10 "maverick" archives   ব্যবহার  উবুন্টু ফন্ট ফ্যামিলি উবুন্টু এর বর্তমান এবং ডেভলপমেন্ট সংস্করণ সমূহের ডিফল্ট ফন্ট হিসাবে ব্যবহার করা হচ্ছে। একই সাথে এটি উবুন্টু ব্র্যান্ডিং এর কাজেও ব্যবহার করা হয়।   আরও দেখুন   Ubuntu-Title   তথ্যসূত্র    বহিঃসংযোগ   Ubuntu Font Family main page  Ubuntu Font Family on the Ubuntu Wiki  বিষয়শ্রেণী:মুদ্রণশৈলী বিষয়শ্রেণী:উবুন্টু (অপারেটিং সিস্টেম)
আন্তর্জাতিক রং দিবস (আইসিডি) প্রতিবছর ২১ মার্চ পালিত আন্তর্জাতিক দিবস। দিসবটি যথাযথ বিবেচিত হয়ে আসছে, যখন থেকে রঙ দৃশ্যমান উপলব্ধির বিষয় হয়ে উঠেছে। এটি মানব জীবনের সবচেয়ে প্রভাবশালী ঘটনাগুলির একটি এবং এমন এক মাধ্যম যা বাস্তবতা অনুধাবনের ক্ষেত্রে সর্বাধিক অবদান রাখে। বিশ্বব্যাপী আন্তর্জাতিক রং দিবসের মাধ্যমে স্মরণীয় রঙের কার্যক্রমসমূহ ক্রমবর্ধমানভাবে বিকশিত হচ্ছে।  পটভূমি ২০০৮ সালে পর্তুগিজ কালার অ্যাসোসিয়েশনের পক্ষ থেকে বিশ্বব্যাপী একটি "রঙ দিবস" উদযাপনের প্রথম প্রস্তাব দেওয়া হয়। এই সংগঠনের সভাপতি মারিয়া জোয়াও দুরাও এই ধারণাটি উপস্থাপন করেন আন্তর্জাতিক রঙ সমিতি বা সংক্ষেপে এআইসির (ফরাসি নাম: ) কাছে। এই প্রস্তাব ২০০৯ সালে এআইসি'র সদস্যদের মধ্যে সর্বসম্মতিক্রমে গৃহীত হয়। এই সংগঠনে বিশ্বের ৩০টিরও বেশি দেশের জাতীয় রঙ সংস্থা এবং প্রতিনিধিরা অন্তর্ভুক্ত রয়েছেন।  ফলে, "আন্তর্জাতিক রঙ দিবস" প্রতিষ্ঠিত হয় এবং ২১ মার্চকে এর আনুষ্ঠানিক তারিখ হিসেবে নির্ধারণ করা হয়। এই দিনটি নির্বাচিত হয় কারণ এটি বিষুব দিনের আশেপাশে পড়ে, যখন "সূর্য সরাসরি বিশ্বরেখার ওপর আলো ফেলে" এবং পৃথিবীর বিভিন্ন অঞ্চলে দিন ও রাতের দৈর্ঘ্য প্রায় সমান হয়।   তথ্যসূত্র   বিষয়শ্রেণী:রং (বর্ণ) বিষয়শ্রেণী:মার্চ উদ্‌যাপন
ড. আবুল খায়ের (১ এপ্রিল ১৯২৯ - ১৪ ডিসেম্বর ১৯৭১)বাংলাপিডিয়া ঢাকা বিশ্ববিদ্যালয়ের ইতিহাস বিভাগের সাবেক সহকারী অধ্যাপক এবং একাত্তরের শহীদ বুদ্ধিজীবী।বুদ্ধিজীবী হত্যার ৪২ বছর পরে ন্যায়বিচার , অশোকেশ রায়, বাংলানিউজটুয়েন্টিফোর।কম, ঢাকা, ৩রা নভেম্বর, ২০১৩। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকাণ্ডের অংশ হিসাবে তিনি অপহৃত ও পরে শহীদ হন।বুদ্ধিজীবী হত্যার সাজা ফাঁসি, প্রথম আলো দৈনিক পত্রিকা, লেখকঃ কুন্তল রায় ও মোছাব্বের হোসেন, ৪ঠা নভেম্বর, ২০১৩। বিশ্ববিদ্যালয়ের আবাসিক এলাকা ফুলার রোডের ৩৫/বি নম্বর বাসা থেকে একাত্তরের ১৪ ডিসেম্বর সকাল ৯টার দিকে তাকে অপহরণ করা হয়।  ৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে আবুল খায়ের সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২। মুঈনুদ্দীন ও আশরাফুজ্জামান খানের মৃত্যুদণ্ড, আকবর হোসেন, বিবিসি বাংলা, ঢাকা, ৩রা নভেম্বর, ২০১৩।   জন্ম ও শিক্ষাজীবন  মো. আবুল খায়েরের জন্ম পিরোজপুরের কাউখালী উপজেলার কাঁঠালিয়া গ্রামে, ১ এপ্রিল ১৯২৯। বাবা আবদুর রাশেদ, মা সৈয়দা ফখরুননেছা। পিরোজপুর সরকারি স্কুল থেকে ১৯৪৫-এ প্রথম বিভাগে প্রবেশিকা পাস করে কলকাতার প্রেসিডেন্সি কলেজে পড়াশোনা করেন। ১৯৪৭-এ প্রথম বিভাগে আইএ পাস করে ভর্তি হন ঢাকা বিশ্ববিদ্যালয়ে। এখান থেকে ১৯৫০ সালে ইতিহাসে অনার্স (দ্বিতীয় শ্রেণিতে তৃতীয়) এবং ১৯৫১ সালে এমএ পাস করেন। ১৯৫৯ সালে যুক্তরাষ্ট্রের ক্যালিফোর্নিয়া বিশ্ববিদ্যালয় থেকে ইতিহাসে এমএ এবং ১৯৬২ সালে আমেরিকান ইতিহাসে পিএইচডি ডিগ্রি অর্জন।   কর্মজীবন  ডঃ খায়ের ১৯৫৫ সালে ঢাকা বিশ্ববিদ্যালয়-এ লেকচারার হিসেবে যোগ দেন। তার শিক্ষকতা জীবন শুরু হয় বরিশালের চাখার ফজলুল হক কলেজে। ১৯৫৩-৫৪ পর্যন্ত এই কলেজে শিক্ষকতা করে ঢাকার জগন্নাথ কলেজে যোগ দেন। ১৯৫৫ সালের ১৫ ডিসেম্বর ঢাকা বিশ্ববিদ্যালয়ে ইতিহাস বিভাগের প্রভাষক নিযুক্ত হন। পরে রিডার (বর্তমানে সহযোগী অধ্যাপক) পদে উন্নীত হন।   পরিবার  মো. আবুল খায়েরের স্ত্রী সাঈদা বেগম। তার তিন ছেলে ও এক মেয়ে। ছেলে রিয়াজুল ইসলাম, কামরুল ইসলাম ও রাশেদুল ইসলাম। মেয়ে হোমায়রা ইয়াসমীন।  মৃত্যু  ১৯৭১ সালের ১৪ ডিসেম্বর সকালে নিজ বাসভবন থেকে স্বাধীনতা বিরোধী রাজাকার, আলবদর বাহিনী তাকে ধরে নিয়ে যায়। কিছুদিন পর মিরপুর বধ্যভূমিতে তাঁর মৃতদেহ পাওয়া যায়। ঢাকা বিশ্ববিদ্যালয় কেন্দ্রীয় মসজিদের পাশে তাকে সমাহিত করা হয়।   চিত্রশালা  থাম্ব|ঢাকা বিশ্ববিদ্যালয় কেন্দ্রীয় মসজিদের পাশে আবুল খায়েরের কবর  তথ্যসূত্র   বিষয়শ্রেণী:১৯৭১-এ মৃত্যু বিষয়শ্রেণী:১৯৭১-এ শহীদ বুদ্ধিজীবী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কাউখালী উপজেলা, পিরোজপুরের ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশী খুনের শিকার বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:১৯২৯-এ জন্ম বিষয়শ্রেণী:বাংলাদেশে খুন হওয়া ব্যক্তি বিষয়শ্রেণী:জগন্নাথ কলেজের শিক্ষক বিষয়শ্রেণী:বরিশাল বিভাগের শিক্ষায়তনিক
রাজেন্দ্র রেয়াং একজন ভারতীয় রাজনীতিবিদ এবং ভারতের কমিউনিস্ট পার্টি (মার্ক্সবাদী) এর সদস্য। তিনি কাঞ্চনপুর বিধানসভা কেন্দ্র থেকে ২০০৩ থেকে ২০১৮ সাল পর্যন্ত ত্রিপুরা বিধানসভার প্রাক্তন সদস্য ছিলেন। ২০১৮ সালে ত্রিপুরা বিধানসভা নির্বাচনে রাজেন্দ্র ৪১৩১ ভোটের ব্যবধানে আইপিএফটি প্রার্থী প্রেম কুমার রেয়াং-এর কাছে পরাজিত হন।   রাজনৈতিক পেশা  ১৯৭৪ সালে, তিনি স্টুডেন্টস ফেডারেশন অফ ইন্ডিয়াতে যোগ দেন এবং ছাত্র আন্দোলনে একজন কর্মী হিসাবে নিজেকে যুক্ত করেন। পরে তিনি ১৯৯৫ সালে উপজাতি যুব ফেডারেশনে যোগ দেন  বর্তমানে তিনি গণমুক্তি পরিষদের কেন্দ্রীয় কমিটির সদস্য।   তথ্যসূত্র   বিষয়শ্রেণী:ত্রিপুরা বিধানসভার সদস্য ২০১৩-২০১৮ বিষয়শ্রেণী:ত্রিপুরা বিধানসভার সদস্য ২০০৮-২০১৩ বিষয়শ্রেণী:ত্রিপুরা বিধানসভার সদস্য ২০০৩-২০০৮ বিষয়শ্রেণী:ত্রিপুরার ব্যক্তি বিষয়শ্রেণী:ত্রিপুরার ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:ত্রিপুরী ব্যক্তি বিষয়শ্রেণী:১৯৬২-এ জন্ম বিষয়শ্রেণী:অপর্যালোচিত অনুবাদসহ পাতা
ক্যাডমিয়াম(I) টেট্রাক্লোরোঅ্যালুমিনেট একটি সাদা, স্ফটিকবৎ পদার্থ যা পানিতে অদ্রবণীয়। এটির গলনাঙ্ক ৪৭২ ডিগ্রি সেলসিয়াস এবং স্ফুটনাঙ্ক ১০৫০ ডিগ্রি সেলসিয়াস। এটি একটি শক্তিশালী জারক পদার্থ এবং এটি একটি শক্তিশালী অ্যাসিডের সাথে বিক্রিয়া করে। উৎপাদন ক্যাডমিয়াম(I) টেট্রাক্লোরোঅ্যালুমিনেট ক্যাডমিয়াম এবং অ্যালুমিনিয়াম ধাতু থেকে উৎপাদিত হয়। এই পদ্ধতিতে, ক্যাডমিয়াম এবং অ্যালুমিনিয়ামকে একসাথে গরম করা হয়। এই বিক্রিয়াটি নিম্নরূপঃ  ব্যবহার ক্যাডমিয়াম(I) টেট্রাক্লোরোঅ্যালুমিনেট প্রধানত রাসায়নিক শিল্পে ব্যবহৃত হয়। এটি প্লাস্টিক, রঙ এবং দ্রাবক উৎপাদনে ব্যবহৃত হয়। এটি কিছু ধাতুবিদ্যা প্রক্রিয়াতেও ব্যবহৃত হয়। বিপদ ক্যাডমিয়াম(I) টেট্রাক্লোরোঅ্যালুমিনেট একটি বিষাক্ত পদার্থ। এটি প্রদাহ সৃষ্টি করতে পারে এবং চোখ, ত্বক এবং শ্বাসযন্ত্রের ক্ষতি করতে পারে। এটি দীর্ঘমেয়াদী এক্সপোজারের ফলে ক্যান্সারের কারণ হতে পারে। পরিবেশগত প্রভাব ক্যাডমিয়াম(I) টেট্রাক্লোরোঅ্যালুমিনেট পরিবেশের জন্য ক্ষতিকর। এটি মাটি এবং জলে দূষণ করতে পারে। এটি উদ্ভিদ এবং প্রাণীর জন্য ক্ষতিকর। নিরাপত্তা ব্যবস্থা ক্যাডমিয়াম(I) টেট্রাক্লোরোঅ্যালুমিনেট ব্যবহারের সময় নিরাপত্তা ব্যবস্থা নেওয়া গুরুত্বপূর্ণ। এই পদার্থটিকে নিঃশ্বাসে সেবন না করার জন্য একটি মাস্ক পরা উচিত। এটি চোখ এবং ত্বকের সংস্পর্শে এড়ানো উচিত। তথ্যসূত্র  বিষয়শ্রেণী:ক্যাডমিয়াম যৌগ বিষয়শ্রেণী:টেট্রাক্লোরোঅ্যালুমিনেট
সুলতান আবুবাকুরু প্রথম শ্রী বাভানা সুজা মহা রাদুন ১৪৪৩ সালে এক মাসের জন্য মালদ্বীপের সুলতান ছিলেন। তিনি হিলালি রাজবংশ থেকে মালদ্বীপের সিংহাসনে আরোহণকারী ১১তম সুলতান ছিলেন। তিনি ছিলেন মালদ্বীপের হিলালি হাসান প্রথমের ছেলে। সুলতান আবুবাকুরু তার ভাইকে সিংহাসনে বসান। তিনি কোলহুমাদুলু অ্যাটল কান্দুধু রেকি রানি কামানা ফানকে বিয়ে করেছিলেন।  বিষয়শ্রেণী:১৫শ শতাব্দীর মালদ্বীপের সুলতান
কোরিয়ান ব্রডকাস্টিং সিস্টেম (, ; এছাড়াও কেবিএস নামে পরিচিত) হলো দক্ষিণ কোরিয়ার পাবলিক সম্প্রচারক। এটি ১৯২৭ সালে প্রতিষ্ঠিত হয়েছিল এবং এটি দক্ষিণ কোরিয়ার বৃহত্তম টেলিভিশন নেটওয়ার্কগুলোর মধ্যে অন্যতম হিসাবে রেডিও, টেলিভিশন এবং অনলাইন পরিষেবা পরিচালনা করে।  তথ্যসূত্র  বিষয়শ্রেণী:দক্ষিণ কোরিয়ার টেলিভিশন চ্যানেল বিষয়শ্রেণী:গণমাধ্যম কোম্পানি বিষয়শ্রেণী:জনসাধারণের অর্থায়নে পরিচালিত সম্প্রচারক বিষয়শ্রেণী:কোরীয় ভাষার টেলিভিশন স্টেশন বিষয়শ্রেণী:দক্ষিণ কোরিয়ার কোম্পানি বিষয়শ্রেণী:দক্ষিণ কোরিয়ার গণমাধ্যম কোম্পানি
ল্য আভ্র উত্তর ফ্রান্সের নরমঁদি অঞ্চলের সেন-মারিতিম দেপার্ত্যমঁ-র (জেলা) একটি প্রধান বন্দর শহর। এটি পেই দ্য কো-র দক্ষিণ-পশ্চিমে ইংলিশ চ্যানেলে সেন নদীর মোহনার ডান তীরে ও শূন্য দ্রাঘিমারেখার খুব কাছে অবস্থিত। ল্য আভ্র উর্ধ্ব নরমঁদি অঞ্চলের সবচেয়ে জনবহুল শহর (কোম্যুন), যদিও বৃহত্তর ল্য আভ্র পৌরসভার মোট জনসংখ্যা রুঅঁ শহরের তুলনায় কম। এটি ফ্রান্সের দ্বিতীয় বৃহত্তম উপ-প্রেফেকত্যুর (উপ-জেলাসদর), শুধুমাত্র রাঁস শহরটি এটির চেয়ে বড়। ল্য আভ্র নামের অর্থ "পোতাশ্রয়" । এর বাসিন্দারা ফরাসি ভাষায় আভ্রে (স্ত্রীবাচক আভ্রেজ) নামে পরিচিত।  ফ্রান্সের রাজা ১ম ফ্রঁসোয়া ১৫১৭ সালে ল্য আভ্র শহর ও বন্দরটি প্রতিষ্ঠা করেন। আধুনিক যুগের প্রারম্ভিক পর্যায়ে ধর্মীয় যুদ্ধ, ইংরেজদের সাথে সংঘর্ষ, মহামারী এবং ঝড়ের কারণে এটির অর্থনৈতিক উন্নয়ন ব্যাহত হয়েছিল। ১৮শ শতকের শেষের দিক থেকে ল্য আভ্রের ক্রমবর্ধমান বিকাশ শুরু হয়। প্রথমে বন্দরটি ক্রীতদাস ব্যবসার মাধ্যমে যাত্রা শুরু করে ও পরে অন্যান্য আন্তর্জাতিক বাণিজ্যে সম্পৃক্ত হয়। ১৯৪৪ সালের বোমা হামলার পর ওগ্যুস্ত পেরে-র নির্মাণ প্রতিষ্ঠানটি কংক্রিটের সাহায্যে শহরটি পুনর্নির্মাণ শুরু করে। দ্বিতীয় বিশ্বযুদ্ধোত্তর ত্রঁত গ্লোরিয়োজ ("গৌরবের ত্রিশ বছর") উত্থান পর্বের সময় শহরের খনিজ তেল, রাসায়নিক দ্রব্য ও মোটরগাড়ি শিল্পগুলি প্রাণবন্ত ছিল। কিন্তু ১৯৭০-এর দশক যাত্রীবাহী সমুদ্রগামী জাহাজের স্বর্ণযুগের সমাপ্তি ঘটে ও অর্থনৈতিক সংকটের সূচনা হয়: ফলে শহরের জনসংখ্যা হ্রাস পায়, বেকারত্ব বৃদ্ধি পায় এবং আজও এ সমস্যাগুলি উচ্চ মাত্রায় বিদ্যমান।  ১৯৯০-এর দশকে শহরে বহুসংখ্যক পরিবর্তন ঘটে। ডানপন্থীরা পৌর নির্বাচনে জয়লাভ করে এবং পরিষেবা খাত এবং নতুন শিল্প (বিমানচালনা বিজ্ঞান, বায়ুকল) বিকাশের লক্ষ্যে শহরটিকে পুনর্গঠনের পথে অঙ্গীকারাবদ্ধ করে। "বন্দর ২০০০" প্রকল্পটির ফলে উত্তর ইউরোপের বন্দরগুলির সাথে প্রতিযোগিতা করার জন্য ল্য আভ্র বন্দরের মালবাক্স (কন্টেইনার) ধারণক্ষমতা বৃদ্ধি পায়, শহরের দক্ষিণাঞ্চলীয় এলাকাগুলির রূপান্তর ঘটে এবং যাত্রীবাহী সমুদ্রগামী জাহাজগুলি ফিরে আসে। অধুনা ল্য আভ্র তার কর্মসংস্থান এবং সামুদ্রিক ঐতিহ্য দ্বারা গভীরভাবে প্রভাবিত। মোট জাহাজ চলাচলের দিক থেকে ল্য আভ্র বন্দরটি ফ্রান্সের দ্বিতীয় বৃহত্তম, মার্সেইয়ের পরেই এর অবস্থান। এছাড়া এটি বৃহত্তম ফরাসি মালবাক্স বন্দর।  ২০০৫ সালে ইউনেস্কো দ্বিতীয় বিশ্বযুদ্ধ-পরবর্তী অনন্য পুনর্গঠন এবং স্থাপত্যের কারণে ল্য আভ্রের নগরকেন্দ্রকে বিশ্ব ঐতিহ্যবাহী স্থান হিসেবে তালিকাভুক্ত করে। শহরের অঁদ্রে মালরো আধুনিক শিল্পকলা জাদুঘর ফ্রান্সের মধ্যে অন্তর্মুদ্রাবাদী চিত্রকলার সংখ্যার দিক থেকে দ্বিতীয়। ফুল ফোটানো শহর ও গ্রামের প্রতিযোগিতায় শহরটি দুটি ফুল পুরস্কার পেয়েছে।   আরও দেখুন    টীকা    উৎসপঞ্জি    তথ্যসূত্র    আরও পড়ুন    বহিঃসংযোগ   বিষয়শ্রেণী:ফ্রান্সের বিশ্ব ঐতিহ্যবাহী স্থান বিষয়শ্রেণী:ফ্রান্সের উপপ্রেফেক্ত্যুর বিষয়শ্রেণী:ফ্রান্সের শহর বিষয়শ্রেণী:উইকিসংকলন তথ্যসূত্রসহ এনসাইক্লোপিডিয়া ব্রিটানিকার পাতায় উদ্ধৃতি অন্তর্ভুক্ত বিষয়শ্রেণী:ইবি৯ থেকে অন্তর্ভুক্তকৃত উদ্ধৃতি সহ উইকিপিডিয়া নিবন্ধ বিষয়শ্রেণী:উদ্ধৃতি শৈলীতে ফরাসি ভাষার উৎস (fr) বিষয়শ্রেণী:রেকর্ডকৃত উচ্চারণসহ পাতা বিষয়শ্রেণী:উইকিউপাত্তে স্থানাঙ্ক আছে
মামদুদুর রহমান চৌধুরী (১ জানুয়ারি ১৯৪৬-৪ এপ্রিল ২০১৮) বাংলাদেশের বগুড়া জেলার রাজনীতিবিদ, সাংবাদিক, সাবেক নৌপরিবহন মন্ত্রী ও বগুড়া-৪ (কাহালু-নন্দীগ্রাম) আসনের সাবেক সংসদ সদস্য।   জন্ম ও প্রাথমিক জীবন  মামদুদুর রহমান চৌধুরী ১ জানুয়ারি ১৯৪৬ সালে বগুড়া জেলায় জন্মগ্রহণ করেন। তার পিতার নাম মাহবুবুর রহমান চৌধুরী (পুটু) বগুড়ার ‘সাত আনী’ জমিদার ছিলেন এবং মাতার নাম সায়েরা খাতুন। তার ছোট বোন ইসমত আরা সাদেক জনপ্রশাসন প্রতিমন্ত্রী ছিলেন।   রাজনৈতিক ও কর্মজীবন  মামদুদুর রহমান চৌধুরী বগুড়া থেকে প্রকাশিত দৈনিক সকালের আনন্দ পত্রিকার প্রকাশক ও সম্পাদক ছিলেন। তিনি সাবেক রাষ্ট্রপতি হুসেইন মুহম্মদ এরশাদের শাসনামলে জাতীয় পার্টিতে যোগদান করে  ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে বগুড়া-৪ (কাহালু-নন্দীগ্রাম) আসন থেকে সংসদ সদস্য নির্বাচিত হয়েছিলেন। এরপর তিনি প্রথমে এরশাদ সরকারের যোগাযোগ উপমন্ত্রী পরে ত্রাণ, স্বাস্থ্য ও কৃষি প্রতিমন্ত্রী, সর্বশেষ নৌপরিবহন মন্ত্রী হিসেবে দায়িত্ব পালন করেন।  এরশাদ সরকারের পতনের পর তিনি বিএনপিতে যোগদান করেন। ২০০৭ সালে তিনি লিবারেল ডেমোক্র্যাটিক পার্টিতে (এলডিপি) যোগদান করে প্রেসিডিয়াম সদস্য ছিলেন। ৪ জানুয়ারি ২০১৭ সালে তিনি এলডিপি ছেড়ে নিজে বাংলাদেশ জনতা পার্টি নামে একটি দল গঠন করে সাধারণ সম্পাদক ছিলেন।   মৃত্যু  মামদুদুর রহমান চৌধুরী ৪ এপ্রিল ২০১৮ সালে ঢাকায় মৃত্যুবরণ করেন।   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:২০১৮-এ মৃত্যু বিষয়শ্রেণী:বগুড়া জেলার রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:লিবারেল ডেমোক্রেটিক পার্টি (বাংলাদেশ) এর সাবেক রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশের সাবেক মন্ত্রী বিষয়শ্রেণী:জাতীয় পার্টির রাজনীতিবিদ বিষয়শ্রেণী:বাংলাদেশের নৌপরিবহনমন্ত্রী
মোহাম্মদ ইদ্রিস মিয়া (জন্ম: অজানা - মৃত্যু: ১৯৯০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।   জন্ম ও শিক্ষাজীবন  মো. ইদ্রিস মিয়ার জন্ম কিশোরগঞ্জ সদর উপজেলার নীলগঞ্জের বড়খাপন গ্রামে। তার বাবার নাম মো. হোসেন মিয়া এবং মায়ের নাম সুনাতন নেছা। তার দুই স্ত্রী। তাদের পাঁচ ছেলে ১১ মেয়ে।    কর্মজীবন  পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে কর্মরত ছিলেন মো. ইদ্রিস মিয়া। ১৯৭১ সালে এই রেজিমেন্টের অবস্থান ছিল কুমিল্লা সেনানিবাসে। ফেব্রুয়ারি মাসের শেষ দিকে এই রেজিমেন্টের দুটি কোম্পানিকে সম্ভাব্য ভারতীয় আক্রমণের কথা বলে ব্রাহ্মণবাড়িয়া যাওয়ার নির্দেশ দেওয়া হয়। ১ মার্চ থেকে ‘সি’ (চার্লি) ও ‘ডি’ (ডেলটা) কোম্পানি ব্রাহ্মণবাড়িয়ায় অবস্থান করছিল। সি কোম্পানির অধিনায়ক ছিলেন শাফায়াত জামিল (বীর বিক্রম)। মার্চের মাঝামাঝি তাকে সিলেট পাঠানো হলে মো. ইদ্রিস মিয়া ব্যাটালিয়নের কমান্ডিং অফিসার কর্নেল খিজির হায়াতের (পাকিস্তানি) ওপর চাপ প্রয়োগ করে তাকে ব্রাহ্মণবাড়িয়ায় ফেরত আনার ব্যবস্থা করেন। ২৭ মার্চ শাফায়াত জামিনের নেতৃত্বে ইস্ট বেঙ্গল রেজিমেন্টের সি ও ডি কোম্পানি বিদ্রোহ করে। এই বিদ্রোহে মো. ইদ্রিস মিয়া গুরুত্বপূর্ণ ভূমিকা পালন করেন। বিদ্রোহের পর প্রতিরোধ যুদ্ধ শেষে মো. ইদ্রিস মিয়া মূল দলের সঙ্গে ভারতে যান।  ভারতে তিনি চতুর্থ ইস্ট বেঙ্গল রেজিমেন্টের হেডকোয়ার্টারে নানা ধরনের কাজের সঙ্গে যুক্ত থাকেন। পরে নিয়মিত মুক্তিবাহিনী পুনর্গঠিত হলে তাকে ১০ ইস্ট বেঙ্গল রেজিমেন্টে অন্তর্ভুক্ত করা হয়।   মুক্তিযুদ্ধে ভূমিকা  ১৯৭১ সালের ১৩-১৪ ডিসেম্বর চট্টগ্রাম জেলার অন্তর্গত কুমিরায় মুক্তিযুদ্ধের চূড়ান্ত পর্যায়ে নিয়মিত মুক্তিবাহিনীর কে ফোর্সের একাংশ ফেনী মুক্ত করার পর মিত্রবাহিনীর সঙ্গে মিলিত হয়ে চট্টগ্রাম অভিমুখে অভিযান শুরু করে। ১৩ ডিসেম্বর তারা চট্টগ্রামের কুমিরায় পাকিস্তান সেনাবাহিনীর শক্তিশালী একটি দলের মুখোমুখি হন। কুমিরায় চট্টগ্রাম-ঢাকা মহাসড়কে একটি গভীর খালের ওপরের সেতু ধ্বংস করে পাকিস্তানিরা সেতুর দক্ষিণে রাস্তার দুই পাশে শক্তিশালী প্রতিরক্ষা ডিফেন্স তৈরি করে। মুক্তিবাহিনী ও মিত্রবাহিনীর যৌথ দল সমুদ্রসৈকত ধরে এগিয়ে যাচ্ছিলেন চট্টগ্রামের দিকে। মুক্তিবাহিনীর দলে ছিলেন মো. ইদ্রিস মিয়া। সামনে কুমিরায় ছিলো পাকিস্তান সেনাবাহিনীর শক্ত একটি অবস্থান। তারা পাকিস্তানি ওই অবস্থান পাশ কাটিয়ে যাওয়ার চেষ্টা করলেন। কারণ তাদের দ্রুত চট্টগ্রামে পৌঁছাতে হবে। কিন্তু তা সম্ভব হলো না। সেখানে শুরু হলো রক্তক্ষয়ী যুদ্ধ। আর্টিলারির নির্ভুল গোলাবর্ষণেও পাকিস্তানিদের টলানো গেল না। এরপর নতুন রণকৌশলে মুক্তিযোদ্ধারা যুদ্ধ শুরু করলেন। শেষ পর্যন্ত তারা সফল হলেন। প্রায় ২০ ঘণ্টা পর পাকিস্তানিরা পশ্চাদপসরণ করল। রাত তিনটায় গোটা এলাকা মুক্তিবাহিনী ও মিত্রবাহিনীর দখলে চলে এল। তখন চট্টগ্রাম আর মাত্র ১৪-১৫ মাইল দূরে। মুক্তিবাহিনী ও মিত্রবাহিনী সম্মিলিতভাবে পাকিস্তানিদের আক্রমণ করার পর সেখানে ২০ ঘণ্টা ধরে যুদ্ধ হয়। ১৪ ডিসেম্বর রাত তিনটায় কুমিরা মুক্ত হয়। এই যুদ্ধে পাকিস্তানিদের বিপুল ক্ষতি হয়। তারা নিহতদের লাশ ফেলে চট্টগ্রামের দিকে পালিয়ে যায়।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহি:সংযোগ   বিষয়শ্রেণী:বীর প্রতীক বিষয়শ্রেণী:জন্মের সাল অজানা বিষয়শ্রেণী:১৯৯০-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
জিএসএটি-৮ বা ইনস্যাট -৪ জি হ'ল একটি যোগাযোগ স্যাটেলাইট। এটি ইনস্যাট সিস্টেমের অংশ হিসাবে ভারতীয় মহাকাশ গবেষণা সংস্থা দ্বারা নির্মিত হয়। জিএসএটি-৮  ২১  ফেব্রুয়ারি, ২০১১ সালে ফরাসী গায়ানার করাউ থেকে উৎক্ষেপণ করা হয়। ইউরোপীয় আরিয়েনস্পেস বাজারজাত করে রকেট দ্বারা এরিয়েন-৫  উৎক্ষেপণ করা হয়। প্রথম স্যাটেলাইটে জিএজিএএন পেলোড বহন করবে তারপরে জিএসএটি -১০ এবং কক্ষপথের অতিরিক্ত জিএসএটি -১৫ থাকবে [[২] []]।    উৎক্ষেপণ   যাত্রা শুরুর আগে মহাকাশযানটি ভারত থেকে ফরাসি গায়ানার রোচাম্বিউ বিমানবন্দরে এন্টোনভ আন -১২৪ কার্গো বিমানের মাধ্যমে পরিবহন করা হয়। উৎক্ষেপণ সফল হয়, জিএসএলভি রকেট পূর্বের দুটি উৎক্ষেপণে উপগ্রহ'সহ ক্ষতিগ্রস্ত হয়েছিল।  জিএসএটি-৮ ৫৫° ই এ ইনস্যাট-৩ই'সহ অবস্থিত ছিল।   তথ্যসূত্র   বিষয়শ্রেণী:জিস্যাট কৃত্রিম উপগ্রহ বিষয়শ্রেণী:২০১১-এ ভারত
ছরওয়ার জান মিয়া (১ এপ্রিল ১৯২৬–৩০ জানুয়ারি ২০১৪) বাংলাদেশের একজন রাজনীতিবিদ ও আইনজীবী, যিনি তৎকালীন পাকিস্তান জাতীয় পরিষদ, পূর্ব পাকিস্তান আইন পরিষদ ও পরবর্তীতে জাতীয় সংসদের সদস্য ছিলেন।   জন্ম ও প্রাথমিক জীবন  ছরওয়ার জান মিয়া ১ এপ্রিল ১৯২৬ সালে ব্রিটিশ ভারতের বেঙ্গল প্রেসিডেন্সির ফরিদপুর জেলার সদরদী গ্রামে (বর্তমানে বাংলাদেশের ভাঙ্গা উপজেলায় অবস্থিত) জন্মগ্রহণ করেন। তিনি ভাংগা হাইস্কুল থেকে ম্যাট্রিকুলেশন, রাজেন্দ্র কলেজ থেকে আইএ, কোলকাতা ইসলামিয়া কলেজ থেকে বিএ, কোলকাতা বিশ্ববিদ্যালয় থেকে এমএ এবং ঢাকা বিশ্ববিদ্যালয় থেকে এলএলবি ডিগ্রী অর্জন করেন।  কোলকাতা ইসলামিয়া কলেজের বেকার হোষ্টেলে তিনি শেখ মুজিবুর রহমানের রুমমেট ও ক্লাসমেট ছিলেন।   রাজনৈতিক ও কর্মজীবন  ছরওয়ার জান মিয়া ১৯৫১ সালে ফরিদপুর বারে আইন পেশায় যোগদান করেন। ফরিদপুর জেলা বারের ১২ মেয়াদে তিনি সভাপতি, ফরিদপুর জেলা আইনজীবী সমিতির সভাপতি, ফরিদপুর আইন কলেজের অধ্যক্ষ এবং ফরিদপুর মুসলিম মিশনের সভাপতি হিসেবে দায়িত্ব পালন করেন।  তিনি বৃহত্তর ফরিদপুর জেলা মুসলিম লীগের সাধারণ সম্পাদক, তৎকালীন পাকিস্তান মুসলিম লীগের সদস্য এবং পরবর্তীতে দীর্ঘদিন ফরিদপুর জেলা বিএনপির সভাপতি হিসেবে দায়িত্ব পালন করেন।  ১৯৫৬ সালে ফরিদপুর পৌরসভার ভাইস চেয়ারম্যান নির্বাচিত হন এবং ফরিদপুর জেলা বোর্ডের সদস্যপদ লাভ করেন। ১৯৬২ সালে মুসলিম লীগের প্রার্থী হিসেবে তৎকালীন পাকিস্তান জাতীয় পরিষদের সদস্য এবং ১৯৬৪ সালে মুসলিম লীগের প্রার্থী হিসেবে তৎকালীন পূর্ব পাকিস্তান আইন পরিষদের সদস্য নির্বাচিত হন।  ১৫ জানুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন তৎকালীন ফরিদপুর-৫ আসন থেকে সংসদ সদস্য নির্বাচিত হন।   মৃত্যু  ছরওয়ার জান মিয়া ৩০ জানুয়ারী ২০১৪ সালে ফরিদপুর হার্ট ফাউন্ডেশন হাসপাতালে মৃত্যুবরণ করেন। তাকে ফরিদপুরের আলীপুর কবরস্থানে সমাহিত করা হয়।   তথ্যসূত্র   বিষয়শ্রেণী:১৯২৬-এ জন্ম বিষয়শ্রেণী:২০১৪-এ মৃত্যু বিষয়শ্রেণী:ফরিদপুর জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:সরকারি রাজেন্দ্র কলেজের প্রাক্তন শিক্ষার্থী বিষয়শ্রেণী:মৌলানা আজাদ কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাকিস্তান জাতীয় পরিষদের সদস্য বিষয়শ্রেণী:পাকিস্তান প্রাদেশিক পরিষদের সদস্য বিষয়শ্রেণী:বাংলাদেশী আইনজীবী বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:২০শ শতাব্দীর পাকিস্তানি আইনজীবী
শিরি ফরহাদ ২০১৩ সালের ২২ মার্চ তারিখে মুক্তিপ্রাপ্ত একটি বাংলাদেশী চলচ্চিত্র। গাজী মাহবুব পরিচালিত ঐতিহাসিক গল্প নির্ভর এই চলচ্চিত্রের নাম ভূমিকায় অভিনয় করেছেন রিয়াজ ও শাবনূর। চলচ্চিত্রটি যৌথভাবে প্রযোজনা করেছে ইমপ্রেস টেলিফিল্ম ও বি-বাড়িয়া ফিল্মস।  সিনেমাও এক পারস্যীয় উপন্যাস এর উপর নিমাণ করা হয়।ছবিটি নির্মাণ করতে প্রায় ৮/৯ বছর লেগেছিলো। ২০০৬ যখন ছবিটির ১৫ হাজার বর্গফুট নেগেটিভ নষ্ট হয়ে যায় তখন বেশ দুর্বলটার মাঝে পড়ে ছবিটির প্রযোজনা সংস্থা। পরবর্তী বানানোর চিন্তা বাদ দেওয়া হলে ছবিটির পরিচালক নিজ প্রযোজনা সংস্হার অর্থায়নে ছবিটি নির্মাণ করেন। কিন্তু ছবিটি মুক্তির পর রাজনৈতিক কিছু কারণে ছবিটি বেশ লোকসানের শিকার হন।  এক কালজয়ী কাহিনী নিয়ে নির্মিত গাজী মাহবুবের অমর প্রেম কাহিনীর ছবি শিরি ফরহাদ!  শিরিকে স্বপ্নে দেখেই কল্পনার শিরির ছবি বাস্তবে রুপ দেয় ফরহাদ!   কাহিনীর সারাংশ  ছবিটি দুই তারকা-ক্রস প্রেমিক: শিরিন এবং ফরহাদকে নিয়ে। শিরিন হলেন একজন রাজকন্যা যিনি শৈশবে একটি দোকানে দেখেছিলেন এমন একটি সুন্দর হরিণের প্রতি তার ভালো লাগা তৈরি হয়েছিল। যখন সে হরিণটিকে তার প্রাসাদে নিয়ে যায়, তখন সে তার মালিক ফরহাদকে প্রতিশ্রুতি দেয়, একজন ভাস্করের দরিদ্র শিশুটি তার প্রাসাদে প্রতিদিন আসবে এবং তার সাথে হরিণ খেলবে।  ফরহাদ তা করতে থাকে এবং সামাজিক পার্থক্য সত্ত্বেও শিরিন ও ফরহাদ খুব ঘনিষ্ঠ বন্ধু হয়ে ওঠে; এবং অবশেষে প্রেমে পড়া। তবে অনিচ্ছুক শিরিনের বিয়ে ঠিক হয় শাহেনশাহ হুসরোর সঙ্গে। এটি প্রথমে ফরহাদকে ক্ষুব্ধ করে এবং তারপর তাকে পথভ্রষ্ট করে তোলে।  ছবির বাকি অংশে ফরহাদ কীভাবে শিরিনের শ্বশুরবাড়িতে পৌঁছায় এবং কীভাবে তার স্বামী হুসরো তাকে প্রতিশ্রুতি দেয় যে তিনি শিরিনের স্নান করার জন্য একটি পাথুরে পাহাড় থেকে দুধের একটি হ্রদ তৈরি করতে সক্ষম হলে তাকে "কিছু" দেবেন। সফল হয়, তার শত্রুরা তাকে জানায় যে শিরিন মারা গেছে, এবং ফলস্বরূপ ফরহাদও দুধের লেকে একটি পাহাড় থেকে লাফ দিয়ে আত্মহত্যা করে। যাইহোক, শিরিন বেঁচে আছে এবং ফরহাদ আর নেই জেনে সে একই হ্রদে ঝাঁপ দেয়। দুই প্রেমিকের শান্তিতে স্বর্গের সিঁড়ি বেয়ে একে অপরের হাত ধরে এবং অবশেষে পুনরায় মিলিত হওয়ার মধ্য দিয়ে চলচ্চিত্রটি শেষ হয়।   চরিত্রসমূহ   রিয়াজ-  ভাস্কর্য ফরহাদ  শাবনূর - শাহাজাদী শিরি  রেহেনা জলি- শাহাজাদীর শিরির মা  মেহবুবা - ফরহাদের প্রেমিকা   ইলিয়াস কোবরা- অতিথি শিল্পী  -  আফজাল শরীফ - প্রজা  ডন - কোহে আরমান   সম্মাননা   চলচ্চিত্র সম্মাননা  "শিরি ফরহাদ"  চলচ্চিএটি আরব্য উপন্যাস থেকে নিয়ে নির্মিত যার ফলে এটি বাংলাদেশে রিমেক করা হয় তাই বাংলাদেশের জাতীয় চলচ্চিএ পুরস্কার-২০১৩ নিয়মনীতি অনুযায়ী কোনো শাখায় মনোনীত করা হয়নি।   তথ্যসূত্র    আরও দেখুন   ইমপ্রেস টেলিফিল্ম  বাংলাদেশের চলচ্চিত্র   বহিঃসংযোগ     - এ  বিষয়শ্রেণী:২০১৩-এর চলচ্চিত্র বিষয়শ্রেণী:ঐতিহাসিক চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ইমপ্রেস টেলিফিল্মের চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
ঋত্বিজ শ্রীবাস্তব (জন্ম: ২৪ জুলাই ১৯৯৬) একটি ভারতীয় গায়ক-গীতিকার, বৈদ্যুতিন সংগীতশিল্পী এবং ভারতের পুনে, মহারাষ্ট্রের রেকর্ড নির্মাতা। এ.আই.বি দ্বারা আয়োজিত প্রতিভা অন্বেষণ প্রতিযোগিতা, ২০১৭ ব্যাকার্ডি হাউস পার্টি সেশনের বিজয়ী হওয়ার পরে তিনি এআই.বি.র অফিসিয়াল ইউটিউব চ্যানেলে প্রদর্শিত "উড গয়ে" গানটির জন্য পরিচিত।   প্রাথমিক জীবন এবং ক্যারিয়ার  ঋত্বিজ ভারতের বিহার রাজ্যের দ্বারভাঙ্গায় জন্মগ্রহণ করেছিলেন এবং মহারাষ্ট্রের পুনেতে লালিত-পালিত হয়েছিলেন। তাঁর মা (মিসেস অন্বিতা ভারতী) একটি শাস্ত্রীয় কণ্ঠশিল্পী এবং পুনের দিল্লি পাবলিক স্কুলে প্রধান শিক্ষক হিসাবে পারফর্মিং আর্টস পড়ান। তাঁর বাবা (মিঃ প্রাণয়ে প্রসূন) ট্রেড ফিনান্স ম্যানেজার (টিএফএম) এবং তবলাও বাজান।  এটি শৈশবকাল থেকেই সংগীতের সংস্পর্শে আসে। তিনি ছয় বছর বয়সে সংগীত শিখতে শুরু করেছিলেন, এবং পণ্ডিত উদয় ভাওয়ালকার দ্বারা হিন্দুস্তানী সংগীতের ধ্রুপদ সাবগনরে টিউটর ছিলেন। তিনি ১০বছর বয়সে তাঁর প্রথম গানটি রচনা করেছিলেন। তাঁর পছন্দের ডি.এ.ডব্লিউ। তার সম্পর্কিত ক্রিয়াকলাপগুলিতে রাজা বাজা নামে পরিচিত ২০১৭অ্যালবাম থেকে নিউক্লিয়ার ট্র্যাক লাইটের একটি রিমিক্স অন্তর্ভুক্ত।   তথ্যসূত্র   বিষয়শ্রেণী:ভারতীয় গায়ক বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম